google/wiki40b huggingface dataset:
Colditz slott

Colditz slott er et middelalderslott i byen Colditz i delstaten Sachsen i Tyskland. Slottet ble påbegynt rundt år 1046 og spilte en viktig rolle for tyske keisere i middelalderen. Slottet ble brent ned i 1430 av Husittene og gjenreist på 1460-tallet.
Under andre verdenskrig ble slottet brukt som krigsfangeleir for spesielt rømningsfarlige og prominente fanger under navnet Oflag IV-C og var en av de mest kjente krigsfangeleirene for allierte fanger.
Rasse und Siedlungshauptamt

Rasse und Siedlungshauptamt (RuSHA, «Sentralkontoret for rase og bosetning») var en av hovedavdelingene i Schutzstaffel (SS).
Kontoret ble opprettet for å autentisere «ariskheten» til kvinner som ville gifte seg med SS-medlemmer. Etterhvert ble virkefeltet utvidet til å ivareta alle spørsmål omkring raserenhet innenfor SS. Blant annet hadde avdelingen ansvaret for Lebensborn-prosjektet. Da stadig større områder i øst ble okkupert fikk kontoret også ansvaret for å organisere bosetning for SS-medlemmer i disse områdene.
Podotenus

Utseende

Små til middelsstore (3 - 7,5 millimeter), avlange, lysbrune til svarte gjødselbiller. Hodet er skovlformet, uten knøler eller groper, forkanten er rundet på sidene, med en innbuktning i midten. Pronotum er mer eller mindre avrundet. Dekkvingene har fine punktrader, de ytterste mellomrommene mellom punktradene er opphøyde med en rekke av små knøler.

Levevis

Ingenting er kjent om biologien til denne slekten.

Utbredelse

Slekten er utbredt i  Australia. I tillegg skal én art artene være funnet i Chile, men dette er noe usikkert.
Wda

Wda (tysk: Schwarzwasser) er ei elv i det nordlige Polen. Den er ei venstre sideelv til Wisła og er 210 kilometer lang, med et nedbørfelt på 2 325 km². Den eneste større byen langs elva er Świecie.
DS «Nordnorge» (1883)

Historie

Skipet ble overlevert rederiet Linköpings Nya Rederi som DS «Visingö» i 1883, og ble satt inn i rutetrafikk mellom Linköping og Stockholm. I 1934 ble skipet solgt til rederiet Rederi AB Linköping – Nyköbing, og ble ombygd og omdøpt til DS «Nyköping». I 1938 gikk rederiet konkurs, og DS «Nyköping» ble solgt til rederiet Mariehamn Trafik AB som omdøpte henne DS «Mariehamn». I august 1942 kjøpte Ofotens Dampskibsselskab skipet for å bøte på tonnasjemangelen krigen hadde forårsaket. Hun ble omdøpt DS «Nordnorge», og sendt til Sarpsborg mekaniske verksted for ombygging og forlenging. Arbeidet ble forsinket på grunn av materialmangel, og først 17. mars 1944 var skipet ferdig ombygd. Skipet skulle settes inn i hurtigruten fra Narvik som en nødløsning etter DS «Bodø»s (tidligere DS «Erling Jarl») forlis i februar 1943. DS «Nordnorge» seilte nordover med et mannskap på 13 og en last med 100 tonn bygningsplanker og 50 fat margarinolje som skulle til Tromsø. Utenfor Stad, cirka klokken 09:00 24. mars 1944 ble DS «Nordnorge» truffet i akterskipet av flere torpedoer avfyrt av den britiske ubåten HMS «Satyr». Skipet sank i løpet av ett minutt, og 11 mennesker omkom. Den lokale fiskeren Jakob Strand fra Stadtvågen var like i nærheten med skøyten sin, og fikk plukket opp to lettmatroser som hadde overlevd angrepet.

Skipet

DS «Nordnorge»s tonnasje var ved levering 215 bruttoregistertonn, 142 nettoregistertonn, og lasteevnen var 125 dødvekttonn. Etter ombyggingen i 1944 var tonnasjen 339 bruttoregistertonn og 210 nettoregistertonn. Lengden var økt med 5,4 meter til 35,2 meter, og hun fikk også nytt overbygg og ny lugarinnredning. Hovedmaskinen var en kullfyrt tosylindret compound dampmaskin. Oppgitt ytelse var 250 ihk (indikerte hestekrefter), noe som ga en toppfart på 9 knop. Det forelå planer om å erstatte dampmaskinen med en dieselmotor, men materialknappheten under krigen umuliggjorde dette.
Kommunal vei 377 (Rogaland)

Kommunal vei 377 i Rogaland går mellom Ræge og Tjelta i Sola kommune. Veien er 1,3 km lang.
Veien ble 2012 nedgradert fra fylkesvei til kommunal vei.
Dominic Cozzolino

Bakgrunn

Cozzolinos funksjonshemming skyldes en ishockeyskade i 2009. Han spilte ishockey på juniornivå for Mississauga Jets, og ble taklet bakfra slik at han fikk et kompresjonsbrudd i ryggvirvel L1 i korsryggen, noe som ga en nerveskade. Han begynte med kjelkehockey i 2012, og debuterte på det canadiske landslaget i 2015.

Idrettskarriere

Han spilte på Canadas lag som fikk sølv i begge World Sledge Hockey Challenge-turneringene i 2016. Canada kom på andreplass i Stillehavsmesterskapet i kjelkehockey (IPC Pan-Pacific Championship) i 2016, etter tap 1-4 mot USA i finalen.
I VM i kjelkehockey 2017 vant Canada mesterskapet, etter at de slo USA 4-1 i finalen. I World Sledge Hockey Challenge 2017 kom Canada på andreplass, og de vant Turin Para Ice Hockey International Tournament 2017. 
I 2018 representerte han Canada under Paralympiske vinterleker 2018 i Pyeongchang. Canada tapte der finalen 1-2 mot USA.
Naar kjærlighed dør

Handling

Forvalteren hos grev Bjelke har en ung, vakker og kunstbegavet datter med navn Irma. Hun får i oppdrag av greven til å male hans portrett. En dag frir han til Irma, men hun avviser ham. Det forårsaker en heftig scene mellom henne og faren, hvoretter hun forlater sitt hjem og drar sin vei. Ett år senere står Irma modell for den unge og lovende maleren, Oscar Falck, som hun elsker og bor sammen med. Falck er fattig og lykkes ikke i å selge noen skisser. Han legger merke til hvordan en fremmede og velkledd herre mister sin pengepung uten å merke det. Fristelsen blir for stor for Falck. Han tar den og skynder seg derifra. Mannen oppdager at han har mistet pengepungen og ser hvem tyven er. Når Falck kommer hjemme viser han Irma den. Hun kjenner pengepungen igjen på initialene. Den tilhører grev Bjelke. 
Falck har malt et portrett av Irma, som blir stilt ut i den store kunstsalongen. Greven får se det der og ber om kunstnerens navn og adresse for å kjøpe det. Greven gjenkjenner umiddelbart Falck som tyven. Irma ber ham inntrengende om ikke å gå til politiet med saken. Greven går med på dette under det vilkår at hun forlater Falck og gifter seg med ham. Irma skriver et avskjedsbrev, følger greven og blir hans ektefelle. Det blir intet lykkelig ekteskap. 
Noen år senere har Falck blitt en berømt maler og blir presentert for greven på en klubb. Oscar rekker tvilende fram hånden, men greven snur ham bare ryggen med forakt. Følgen blir med nødvendighet en duell. Irma gjør det hun kan for å forhindre duellen, men lykkes verken med å få ektemannen eller Oscar til å avstå. I duellen blir greven livsfarlig såret. Irma og Falck flykter for å unngå følgene. På toget ser hun greven foran seg, mørk og truende, i et syn. Irma går av toget. Hun står og ser på det der det forsvinner bort med den eneste mannen som hun virkelig har elsket.

Filmen i dag

Av filmen er et kortere avsnitt gjenfunnet, etter at man lenge anså filmen i sin helhet for å være tapt. Dette avsnittet, ervervet av Svenska Filminstitutet våren 1981, er 37 meter langt, noe som tilsvarer en datidig visningstid på om lag 2  minutter.
Defenestrasjonene i Praha

Defenestrasjonene i Praha (tsjekkisk: Pražská defenestrace; tysk: Prager Fenstersturz) var hendelser i historien til Böhmen hvor flere mennesker ble kastet ut gjennom et vindu, en handling som kalles for defenestrasjon. Den første defenestrasjon skjedde i 1419 og den andre 1618. Selv om betegnelsen «Defenestrasjonen i Praha» som oftest henviser til den siste hendelsen, var det to hendelser, og begge utløste langvarige konflikter i og utenfor Böhmen. Den første hendelsen utløste husittkrigen. Den andre hendelsen utløste tredveårskrigen.

Den første defenestrasjonen

Den første defenestrasjonen i Praha involverte drap på sju medlemmer av et fiendtlig bystyre, gjennomført av en folkemengde av radikale tsjekkiske husitter den 30. juli 1419. Husittkrigen brøt ut kort etter og varte til 1436.

Den andre defenestrasjonen

Den andre defenestrasjonen i Praha var sentral i utløsningen av trettiårskrigen i 1618. Det bøhmiske aristokrati var i opprør etter valget av habsburgeren Ferdinand II til konge, noe som knyttet Böhmen enda nærmere det katolske tysk-romerske rike. Etter Rudolfs abdikasjon i 1611 og senere død i 1612 flyttet hans bror Matthias hoffet fra Praha til Wien. Han trakk også tilbake Rudolfs keiseredikt som hadde gitt protestantene like rettigheter i Böhmen. Under et møte på Hradcany – borgen i Praha – ble Matthias' to stattholdere og deres skriver kastet ut av et vindu under en storming av palasset den 23. mai 1618. De overlevde alle det 16 meter høye fallet – de landet nemlig i en haug med møkk.
Umiddelbart etter defenestrasjonen begynte de protestantiske godsene og de katolske habsburgerne hver på sin side å samle allierte og ruste opp til krig. Etter at den tysk-romerske keiser Matthias var død i 1619, ble Ferdinand II valgt til ny tysk-romersk keiser. På samme tid ble Ferdinand avsatt av godsene i Böhmen som deres konge. De erstattet ham med Fredrik V av Pfalz, en ledende kalvinist som også var svigersønn av den protestantiske kong Jakob I av England (og av Skottland og Irland).
Ettersom de hadde avsatt en korrekt valgt konge, kunne ikke protestantene samle den internasjonale støtten de trengte for krigen. Kun to år etter defenestrasjonen fikk Ferdinand II og katolikkene makten i slaget ved Hvitefjell den 8. november 1620. Det ble kjent som det første slaget i tredveårskrigen.

Den tredje defenestrasjonen

En tredje «defenestrasjon» hendte 10. mars 1948 i Praha da den tsjekkoslovakiske utenriksminister Jan Masaryk, landets siste gjenværende ikke-sosialistiske minister, ble funnet død under baderomsvinduet i utenriksdepartementet om lag en måned etter etableringen av en klart kommunistisk dominert regjering. Man spekulerer fremdeles over dødsårsaken, selv om intet bevis verken for eller mot regimet har blitt funnet.
John Forsyth

Biografi

Forsyth ble født og vokste opp i Fredericksburg i Virginia, hvor hans far, Robert Forsyth, var den første US Marshal som døde i aktiv tjeneste da John var 14 år gammel i 1794. Han startet sin karriere med å studere rettsvitenskap på College of New Jersey (nå Princeton University), hvor han ble uteksaminert i 1799. Forsyth fikk advokatløyve i 1802 og startet deretter egen praksis i Augusta. I 1808 ble han valgt til generaladvokat i Georgia, og i 1810 giftet han seg med Clara Meigs.

Kongressmedlem, minister og senator

Han valgte tidlige en karrière i politikken og ble valgt til Representantenes hus i begynnelsen av mars 1813. Denne perioden varte til slutten av november 1818, slik at han fikk med seg tre kongresser (13–15). Under den siste kongressen ble han satt i komiteen for utgifter under utenriksdepartementet. Etter at George M. Troup gikk av som senator i begynnelsen av november 1818 ble Forsyth valgt til hans erstatter i Senatet, men han satt kun til slutten av februar 1819.
I mai 1819 ble han utnevnt til USAs minister til Spania, en stilling han beholdt frem til mars 1823. Samme måned ble han igjen vararepresentant i Representantenes hus for Georgia som han representerte helt frem til sin avgang i november 1827. I denne siste perioden ledet han utenrikskomiteen (Committee on Foreign Affairs).

Guvernør og andre periode i Senatet

Fra 1827 til 1829 var Forsyth guvernør i Georgia, før han i november 1829 igjen ble innvalgt som senator etter at John M. Berrien ble utnevnt til ny justisminister og måtte forlate senatorstillingen. Han satt frem til slutten av juni 1834, og utmerket seg i denne perioden som aktiv tilhenger av både Andrew Jackson og Det demokratiske partiet. Under kongressens 22. lovgivende forsamling ledet han både handelskomiteen (Committee on Commerce), komiteen for utenriksrelasjoner (Committee on Foreign Relations) og finanskomiteen (Committee on Finance).

Utenriksminister

Den 1. juli 1834 ble Forsyth utnevnt til landets neste utenriksminister av president Andrew Jackson som etterfølger av Louis McLane. Forsyth fortsatte i samme stilling da Martin Van Buren ble valgt til ny president, noe som gjorde at han fikk sitte helt frem til begynnelsen av mars 1841. Som utenriksminister representerte han regjeringen ved Amistad-prosessen. Han forble en lojal tilhenger av Andrew Jackson og motsatte seg John C. Calhoun over Nullifikasjonskrisen. John Forsyth døde den 21. oktober 1841 i Washington, DC, kun måneder etter at han hadde gått av som utenriksminister.
Cribraedoeus

Utbredelse

Arten er endemisk for Madagaskar.
5500 (album)

5500 er et musikkalbum utgitt av Helge Toft i september 2008. Dette er hans debutalbum og lå én uke på VG-lista og endte med 22.-plass.
Nordnorsk Musikkonservatorium

Nordnorsk Musikkonservatorium (etablert som Tromsø Musikkonservatorium i 1971) var opprinnelig tilknyttet Tromsø Musikkskole (1970), men ble utskilt som egen organisasjon året etter.  I 1975 fikk de navnet Nordnorsk Musikkonservatorium, og i 1980 ble skolen det første statlig drevne musikkonservatorium.
Etter høgskolereformen ble de i 1994 en del av Høgskolen i Tromsø, og fra 1. januar 2009 er den en del av Universitetet i Tromsø, nå under navnet Musikkonservatoriet i Tromsø.

Historie

På slutten av 1960-tallet begynte daværende musikkinspektør Sigvart Steen ved Tromsø Musikkskole, Kirsten Sand og Victor Rostin Svendsen å arbeide med tanken om et musikkonservatorium i Tromsø, og i 1970 ble konservatorielinjen ved Tromsø Musikkskole opprettet. Privatskoleloven, som ble vedtatt samme år, gjorde det mulig å skille ut konservatorielinjen og videreføre den i egen institusjon, Tromsø Musikkonservatorium AS. 4. oktober 1971 ble det holdt konstituerende generalforsamling i Tromsø Musikkonservatorium AS, og 6. desember 1971 godkjente Kirke- og undervisningsdepartementet konservatoriet som tilskuddsberettiget etter privatskoleloven. 
Høsten 1971 hadde konservatoriet 2 linjer, 3-årig fagskolelærerutdanning i musikk og 4-årig musikkpedagogisk utdanning og totalt 20 studenter. Undervisningen ble drevet etter fagplaner fra Oslo Musikkonservatorium, som var for-løperen for Norges musikkhøgskole. Administrasjonen besto av rektor i halv stilling, inspektør i hel stilling og sekretær. Høsten 1975 var antall studenter steget til 50, og 20 år senere, høsten 1994, var antallet studenter 110. 
I 1975 skiftet skolen navn til Nordnorsk Musikkonservatorium og i 1980 ble skolen overtatt av staten og fikk da status som høgskole og aksjeselskapet ble oppløst. 1. august 1994 gikk konservatoriet sammen med de andre høgskolene i Tromsø inn i en felles organisasjon, og het deretter Høgskolen i Tromsø, avdeling for kunstfag. Høgskolen i Tromsø fusjonert med Universitetet i Tromsø 1. januar 2009 og konservatoriet ble da et institutt ved Det kunstfaglige fakultet.
Av årsberetningen framgår det at det i 1972 ble vurdert å opprette kirkemusikkutdanning og i 1977 ble det det igangsatt en 1-årig kirkemusikkutdanning. Etter to år i Tromsø ble denne utdanningen flyttet til Bodø, men fortsatt som en del av Nordnorsk Musikkonservatoriums virksomhet. Utdanningen ble lagt ned etter et par år. Eilert Hægeland var sentral i denne delen av virksomheten.
I 1994 startet skolen satsing på internasjonal virksomhet og fem studenter fra Russland og en student fra Kina ble pionerene i en nyopprettet ordning for kvotestudenter.
United States Wrestling Association

United States Wrestling Association (USWA) var et amerikansk fribryterforbund lokalisert i Memphis, Tennessee. USWA var etablert av Jerry Jarrett, og varte fra 1988–1997. World Wrestling Entertainments kommentator Jerry Lawler var en av USWAs store fribrytere, og han vant USWA Unified World Heavyweight Championship tittelen 27 ganger. Andre store fribrytere i USWA inkluderer The Master of Pain (Undertaker), Flex Kavana (The Rock) og Doomsday (Kane).
Forbundsdagsvalget i Tyskland 1998

Forbundsdagsvalget i Tyskland 1998 var det 36. føderale valget i Tyskland. Ved dette valget tapte de konservative og liberale flertallet i Forbundsdagen og dermed regjeringsmakten til en koalisjon av SPD og De grønne, noe som innebar slutten på Helmut Kohls 16 år lange periode som kansler. Da Kohl gikk av, var han den lengst regjerende tyske kansler siden Otto von Bismarck.
Noteringsoverføring

Noteringsoverføring er en telefontjeneste der mottakeren betaler for samtalen. Tjenesten er i de fleste land nå utgått.
Den som ringte opp (A-abonnenten) måtte kontakte en operatør, gjerne for  rikstelefon, som så ringte B-abonnenten og fikk aksept for at B ville betale for samtalen. Tjenesten var særlig aktuell der det var praktiske problemer for abonnent A å gjøre opp, som der telefonen kunne være en felles telefon i et hybelhus, i et fengsel, i en militærforlegning, en myntautomat osv.
«Noteringsoverføring» ble omtalt som utgått i Aftenposten 2010
Guillaume de Croy (kardinal)

Bakgrunn

Guillaume de Croÿ var nevø til den mektige Guillaume de Croÿ, en av Karl av Gents mest innflytelsesrike rådgivere. Denne Karl skulle senere bli keier av det hellige romerske rike.

Cambrai

Hans utnevnelse til erkebispedømmet Cambrai kom den 15. august 1516, han etterfulgte der sin onkel Jacques de Croÿ.  Han ble utnevnt til kardinal 1. april 1517 av pave Leo X i hans fjerde konsistorium, og ble den 25. mai 1517 kardinalprest med tittelkirken Santa Maria in Aquiro.

Toledo

Etter at Spanias rikeste og mektigste bispedømme Toledo ble ledig, da kardinal Francisco Jiménez de Cisneros døde, var det uenighet om hvem som så skulle overta.  Som en midlertidig løsning, og igjen som følge av onkelens innflytelse, falt valget på de Croy. Etter at han den 31. desember 1517 ble gjort til apostolisk administrator av Toledo, frasa han seg den 17. august 1519 bispedømmet Cambrai. Da var det i mens avklart at han skulle bli varig der; han ble gjort til Toledos ordentlige erkebiskop etter at han var blitt naturalisert som kastiljaner.
Takket være onkelens forbindelse til kong Karl ble Guillaume også gitt det lukrative bispedømme Coria. Han residerte ikke der, og utnevnelsen bragte ikke med seg noe arbeid eller andre forpliktelser; det sikret ham bare gode inntekter.
Pave Leo X hadde tidligere ved et indult befridd William fra enhver stående eller fremtidig residensplikt. Dette var opprinnelig tenkt for å legitimere at han holdt fast ved bispeembedet i Coria mens han samtidig var biskop i Cambrai, men det ble så benyttet for å rettferdiggjøre at han også fikk erkebispedømmet Toledo.
Denne utnevnelsen vakte stor skandale i Kastilla. Kardinal Cisneros hadde vært en alminnelig høyt respektert kirkeleder, men William var en ukjent utenlandsk gutt. Representantene ved Cortes i Valladolid presenterte i 1518 petisjoner som protesterte mot utnevnelsen. De krevde at aldri mer skulle utlendinger innvillges naturalisering, og at Croÿ hadde å residere i sitt bispesete. Kong Karl sa han gikk med på dete, men så ignorerte han likevel petisjonen; Croÿ skulle aldri flytte til Toledo. Det raseriet som dette utløste skulle bli en av gnistene som antente Comunerosopprøret i 1520.
Kardinal Guillaume de Croy døde den 6. januar 1521 under Riksdagen i Worms som følge av en rideulykke mens han var på jakt dagen før.
Wei Qing

Wèi Qīng (tradisjonell kinesisk: 衛青; forenklet kinesisk: 卫青; født i Linfen, Shanxi, død 106 f.Kr. i Chang'an) var en berømt general for det kinesiske Han-dynastiet som ble kjent for sine felttog mot xiongnuene. Han var den yngre halvbroren til keiserinne Wei Zifu og dermed også keiser Wu av Hans svoger. Han var også onkelen til den berømte generalen Huo Qubing.
Pioneerplatene

Historie

Originalidéen om at Pioneer-fartøyene burde ha med seg en beskjed fra menneskeheten, ble første gang nevnt av Eric Burgess, en freelancekonsulent og journalist, da han besøkte Jet Propulsion Laboratory (JPL) i California under Mariner 9-ekspedisjonen. Sammen med Richard Hoagland, en meget omdiskutert forfatter og selvutnevnt vitenskapsmann, oppsøkte de dr. Carl Sagan, som nylig hadde holdt et foredrag som omhandlet kommunikasjon med utenomjordiske.
Dr. Sagan var entusiastisk vedrørende tanken om å sende en beskjed sammen med Pioneer-sonden. NASA godkjente forslaget, og ga ham tre uker til å gjøre klar en beskjed. Sammen med dr. Frank Drake designet han platen, og illustrasjonene ble laget av Sagans daværende kone. Den første platen ble skutt opp sammen med Pioneer 10, 2. mars 1972, den andre fulgte med Pioneer 11, 5. april 1973.
Bottlesford

Bottlesford er en liten landsby i Wiltshire i England som ligger i sognet North Newnton.
Den ligger i Pewsey Vale og er lokalisert omtrent 3 miles (4,8 km) vest for Pewsey. Stedet har en pub, the Seven Stars Inn.
Monnecles

Utseende

En middelsstore, avlang, matt gulbrun trebukk, antenner og bein er mørke. Antennene er tynne og noe lengre enn kroppen. Pronotum er avrundet sekskantet, med en skarp tann midt på hver sidekant. Dekkvingene er jevnbrede, i spissen rundede. Beina er nokså lange sammenlignet med kroppslengden, lårene ganske slanke.

Utbredelse

Arten er kjent fra Costa Rica og Colombia.
CITES

CITES (forkortelse for Convention on International Trade of Endangered Species) kalles også Washingtonkonvensjonen og er en multilateral internasjonal avtale mellom land for å kontrollere handel med ville dyr og planter. Formålet med avtalen er en bærekraftig handel – dvs. at man ikke fjerner mer fra bestandene av dyr og planter enn de tåler.
Konvensjonen trådte i kraft i 1975. I Norge har konvensjonen vært gjeldende siden 25. oktober 1976, og pr. 21 jan. 2009 har 175 land tiltrådt konvensjonen. Direktoratet for naturforvaltning er forvaltningsmyndighet og vitenskapelig myndighet for CITES i Norge.
Omkring 4.800 dyrearter og 25 000 plantearter er omfattet av konvensjonen. Rundt 600 av dem er så sterkt truet at all handel med dem  i praksis er forbudt (CITES Appendix I). For de øvrige er internasjonal handel enten begrenset (CITES Appendix II) eller det foreligger krav om spesielle tillatelser for inn- og utførsel (CITES Appendix III). Forbud og reguleringer gjelder både levende og døde eksemplarer, såvel som deler av organismer og produkter som skinn, fjær, tenner med mer.
Taksteinsdagen

Taksteinsdagen (Fransk: Journée des Tuiles) er en hendelse som fant sted i den franske byen Grenoble den 7. juni 1788. Det var blant de første av folkelige protester før den franske revolusjon og er av noen historikere pekt på som startpunkt for revolusjonen. Blant soldatene i regimentet Royal-La Marine som var stasjonert i byen og ble satt inn mot demonstrantene var Jean Baptiste Bernadotte, som etterhvert ble fransk marskalk og konge over Sverige og Norge.
Kirkemusikk

To hovedgrupper

Kirkemusikk kan deles inn i to hovedgrupper:

Kirkemusikk knyttet til sang

De viktigste former er hymne, kantate, koral, motett, messe, oratorium, pasjon, rekviem og lovsang.

Kirkemusikk som står alene

Noen viktige former er bryllupsmarsj, interludium, preludium, postludium, sørgemarsj.

Tidlig kirkemusikk

Her finner vi begrep som gregoriansk sang og kirketonearter. Inntil renessansen skrev komponistene nesten bare kirkemusikk. I Norge finnes eksempel på musikk fra middelalderen i Olavsmusikken.

Store komponister

Johann Sebastian Bach, Dietrich Buxtehude, Georg Friedrich Handel, Girolamo Frescobaldi, og Palestrina er noen av de mest kjente komponistene. Men også de store komponister av klassisk musikk skrev kirkemusikk.

Norske kirkemusikere

Av norske kirkemusikere kan nevnes Ludvig Mathias Lindeman, Ludvig Nielsen, Arild Sandvold, Knut Nystedt, Egil Hovland, Bjarne Sløgedal, Eilert Hægeland og Trond Kverno .
American Museum of Immigration

The American Museum of Immigration var et museum på Liberty Island i New York Harbor. Det ble åpnet den 26. september 1972 i en seremoni ledet av president Richard Nixon.
Museet stengte i 1991 ved åpningen av Ellis Island Immigration Museum på Ellis Island like i nærheten.
Serrognathus (Brontodorcus) alcides

Utseende

En stor til meget stor (hannen 33-98 millimeter), svart, kraftig bygd hjortebille, hannens kjever gjerne nokså rette, lange og kraftige, kløvde i spissen, med en mer eller mindre tydelig tann omtrent midt på innersiden, ligg sagtakkede i den ytre delen. Kroppen er litt flattrykt, hannens hode er stort for å gi plass til de store kjevene, hunnen har en mer jevnbred kroppsform. Hunnen er mindre enn hannen. Arten er en av de største i slekten Dorcus (i vid forstand).

Levevis

Larvene utvikler seg i råtne trestammer, hunnene legger egg i nokså harde, døde trestammer med hvitråte. Arten er regnet som forholdsvis enkel å avle opp i fangenskap

Utbredelse

Arten er utbredt på Sumatra.